
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2529 

8 Οκτωβρίου 2013 


ΑΠΟΦΑΣΕΙ Σ 

Αριθμ. 3.27297/ΟΙΚ.6.7127 

Εκχώρηση αρμοδιοτήτων διαχείρισης για πράξεις του 
Επιχειρησιακού Προγράμματος «Ανάπτυξη Ανθρώ¬ 
πινου Δυναμικού» στην Ειδική Υπηρεσία Τομέα Πο¬ 
λιτισμού. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

ϊ. του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
για το άρθρο πρώτο του Π.Δ. 63/2005 (ΦΕΚ 98/Α/22- 
04-2005), 

π. α. του άρθρου 4 του Π.Δ. 85/2012 «Ίδρυση και μετο- 
νομασία Υπουργείων, μεταφορά και κατάργηση υπη¬ 
ρεσιών», 

β. του άρθρου 1, εδαφίου 1, του Ν. 4128/2013 «Κύρωση 
της από 18 Δεκεμβρίου 2012 πράξης Νομοθετικού Πε¬ 
ριεχομένου 'Κατεπείγουσες ρυθμίσεις για την οικονο¬ 
μική ανάπτυξη της χώρας * 1 2 3 και άλλες διατάξεις» (ΦΕΚ 
51/Α/28-02-2013), 

Πί. του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών», 

ϊν. της υπ’ αρ. 15980/Δ1.5161/01- 09-2011 (ΦΕΚ 295/Υ.Ο.Δ.Δ./ 
01-09-2011) κοινής απόφασης του Πρωθυπουργού και του 
Υπουργού Εργασίας και Κοινωνικής Ασφάλισης σχετικά 
με το διορισμό της Γενικής Γραμματέως Διαχείρισης 
Κοινοτικών και άλλων Πόρων, 

ν. του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» όπως τροποποιείται και ισχύει κάθε 
φορά, 

νϊ. της Υπουργικής Απόφασης Συστήματος Διαχείρισης 
με αριθμό 14053/ΕΥΣ1749/27-03-2008 (ΦΕΚ 540/27.03.2008), 
όπως τροποποιείται και ισχύει κάθε φορά. 

2. Την υπ’ αριθμ. Ε(2007) 5534/12-11-2007 απόφαση 
έγκρισης του Επιχειρησιακού Προγράμματος «Ανάπτυξη 
Ανθρώπινου Δυναμικού», όπως ισχύει κάθε φορά. 

3. Την ΚΥΑ με υπ’ αριθμ. ΕΥΠΟΤ/Δ/ΦνΐΙΙα/885/6-3-2013 
(ΦΕΚ 610/Β/2013) τροποποίηση και κωδικοποίηση της υπ’ 


αριθμ. ΥΠΠΟ/ΓΝΟΣ/67343/29.12.2000 κοινής απόφασης 
των Υπουργών Εσωτερικών, Δημόσιας Διοίκησης και 
Αποκέντρωσης - Εθνικής Οικονομίας και Οικονομικών 
- Πολιτισμού (ΦΕΚ Β' 1620) όπως έχει τροποποιηθεί 
με τις υπ’ αριθμ. 4312/18.2.2009 (ΦΕΚ 315/Β/20.2.2009) 
και ΕΥΤΟΠ/Δ/ΦVI11α/266/28-1 -2011 (ΦΕΚ 240/Β/11.02.2011) 
όμοιες αποφάσεις», όπως ισχύει κάθε φορά. 

4. Την υπ’ αριθμ. 9.13908/οικ.6.1937/3-8-2009 κοινή 
απόφαση των Υπουργών Απασχόλησης και Κοινωνικής 
Προστασίας και Πολιτισμού «Εκχώρηση αρμοδιοτήτων 
διαχείρισης για πράξεις του Επιχειρησιακού Προγράμ¬ 
ματος «Ανάπτυξη Ανθρώπινου Δυναμικού» στην Ειδική 
Υπηρεσία Τομέα Πολιτισμού» (ΦΕΚ 1663/Β/13-8-2009). 

5. Την εισήγηση της Ειδικής Υπηρεσίας Διαχείρισης 
του Επιχειρησιακού Προγράμματος «Ανάπτυξης Ανθρώ¬ 
πινου Δυναμικού». 

6. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Ειδική Υπηρεσία Τομέα Πολιτισμού ορίζεται με βάση 
το άρθρο 4 παρ. 1 του Ν. 3614/2007 ως Ενδιάμεσος Φο¬ 
ρέας Διαχείρισης του Επιχειρησιακού Προγράμματος 
«Ανάπτυξη Ανθρώπινου Δυναμικού». 

Άρθρο 2 

Αντικείμενο της εκχώρησης 

1. Η Ειδική Υπηρεσία Τομέα Πολιτισμού αναλαμβάνει 
αρμοδιότητες διαχείρισης για κατηγορίες πράξεων/ 
πράξεις του Επιχειρησιακού Προγράμματος «Ανάπτυξη 
Ανθρώπινου Δυναμικού» στους Άξονες Προτεραιότητας 
3.1, 3.2: «Διευκόλυνση της πρόσβασης στην απασχόλη¬ 
ση», ως εξής: 

• Κωδικός Θέματος Προτεραιότητας 66 «Εφαρμογή 
ενεργητικών και προληπτικών μέτρων στην αγορά ερ¬ 
γασίας» 

• Κατηγορία πράξεων: «Ενίσχυση της Απασχόλησης 
στον Πολιτισμό» 

2. Η εκχωρούμενη συγχρηματοδοτούμενη δημόσια δα¬ 
πάνη και η κατανομή της ανά άξονα προτεραιότητας, 
αποτυπώνεται στο χρηματοδοτικό πίνακα εκχώρησης 
της διαχείρισης του συνημμένου παραρτήματος I. 

3. Η συγχρηματοδοτούμενη 1 δημόσια δαπάνη των πρά¬ 
ξεων που θα ενταχθούν στο Επιχειρησιακό Πρόγραμμα 
ανέρχεται σε 10.000.000 ευρώ. 

Άρθρο 3 

Αρμοδιότητες διαχείρισης που εκχωρούνται 

Η Ειδική Υπηρεσία Τομέα Πολιτισμού αναλαμβάνει στο 
πλαίσιο του Επιχειρησιακού Προγράμματος «Ανάπτυξη 
Ανθρώπινου Δυναμικού» τις ακόλουθες αρμοδιότητες: 

(ϊ) Προβαίνει στην αναγκαία εξειδίκευση των κατηγο¬ 
ριών πράξεων που διαχειρίζεται σύμφωνα με τις κατευ¬ 
θύνσεις της Διαχειριστικής Αρχής του Επιχειρησιακού 
Προγράμματος. 

(μ) Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος. 

(ιϋ) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδο τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Διαχειριστική Αρχή προτάσεις αναθεώρησής τους. 

(ϊν) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κ.λπ. 

(ν) Συνεργάζεται με την Εθνική Αρχή Συντονισμού, την 
καθ’ ύλην αρμόδια υπηρεσία συντονισμού και την Επιτρο¬ 
πή και παρέχει σε αυτές κάθε πληροφορία που ζητείται. 

(νϊ) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για τη 
σωστή άσκηση των αρμοδιοτήτων διαχείρισης που της 
έχουν εκχωρηθεί σε συμφωνία με τη Διαχειριστική Αρχή 
του Προγράμματος και την Εθνική Αρχή Συντονισμού. 

(νϋ) Επεξεργάζεται και εισηγείται στη Διαχειριστική 
Αρχή αναλυτικά κριτήρια ένταξης για τις κατηγορίες 
πράξεων που διαχειρίζεται, σύμφωνα με τα προβλεπό- 
μενα στο Σύστημα Διαχείρισης και Ελέγχου. 

(νϊϋ) Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης για τις κατηγορίες πράξεων που διαχει¬ 
ρίζεται. Στο πλαίσιο αυτό εκδίδει τις προκηρύξεις των 
κατηγοριών πράξεων που διαχειρίζεται για την υποβολή 
προτάσεων από τους δυνητικούς δικαιούχους - μετά 
από τη σύμφωνη γνώμη της Διαχειριστικής Αρχής του 
Ε.Π. «Ανάπτυξη Ανθρώπινου Δυναμικού» - και παρέχει 
προς τους δυνητικούς δικαιούχους, σαφείς και λεπτο¬ 
μερείς πληροφορίες προς τους δυνητικούς δικαιούχους 
τουλάχιστον σχετικά με: 

(α) τους όρους επιλεξιμότητας τους οποίους πρέπει 
να πληρούν οι προτεινόμενες πράξεις προκειμένου να 
ενταχθούν για χρηματοδότηση στο πλαίσιο του ΕΠ, 

(β) τις διαδικασίες για την εξέταση των αιτήσεων 
χρηματοδότησης και τις σχετικές χρονικές περιόδους, 
(γ) τα κριτήρια για την ένταξη των προς χρηματοδό¬ 
τηση πράξεων, 

(δ) τα αρμόδια στελέχη της τα οποία μπορούν να 
παρέχουν πληροφορίες, 

(ε) την υποχρέωση δημοσιοποίησης εφόσον η πρό¬ 
ταση επιλεγεί, του τίτλου της πράξης, του δικαιούχου 

1 όπου συγχρηματοδοτούμενη δημόσια δαπάνη εννοείται η επιλέξιμη 
δημόσια δαπάνη για τον υπολογισμό της κοινοτικής συνδρομής 


και του ποσού της δημόσιας χρηματοδότησης που χο¬ 
ρηγείται. 

(ΐχ) Συγκεντρώνει, αρχειοθετεί όλες τις προτάσεις που 
υποβάλλονται και ελέγχει την πληρότητα των στοιχείων 
τους. 

(χ) Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα από την Επιτροπή Παρακο¬ 
λούθησης κριτήρια ένταξης. 

(χϊ) Η Ειδική Υπηρεσία Τομέα Πολιτισμού εκδίδει τις 
αποφάσεις ένταξης των πράξεων στους άξονες προ¬ 
τεραιότητας του Επιχειρησιακού Προγράμματος, μετά 
την ολοκλήρωση της διαδικασίας έκδοσης συμφώνου 
αποδοχής των όρων ένταξης. 

(χϋ) Η Ειδική Υπηρεσία Τομέα Πολιτισμού εκδίδει τις 
τροποποιήσεις των αποφάσεων ένταξης ή τις ανακλή¬ 
σεις αυτών. Οι σχετικές αποφάσεις δημοσιοποιούνται 
στην οικεία ιστοσελίδα της Ειδικής Υπηρεσίας. 

(χϋ) Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του 
Κανονισμού 1083/2006. 

(χϊν) Μεριμνά για τη συμμόρφωση των συγχρηματο- 
δοτούμενων πράξεων με τους ισχύοντες κοινοτικούς 
και εθνικούς κανόνες καθ’ όλη την περίοδο της υλο¬ 
ποίησής τους. 

(χν) Προβαίνει σε εξέταση της διαδικασίας διακήρυξης 
και τροποποίησης δημοσίων συμβάσεων. Για όσες συμ¬ 
βάσεις εμπίπτουν στο πεδίο εφαρμογής των Κοινοτικών 
Οδηγιών περί δημοσίων συμβάσεων προβαίνει επιπλέον 
σε εξέταση κατά τη διαδικασία ανάθεσης της σύμβα¬ 
σης. Η Ειδική Υπηρεσία εκφράζει τη γνώμη της εντός 
αποκλειστικής προθεσμίας είκοσι (20) ημερών από τη 
λήψη των σχετικών στοιχείων. Σε περίπτωση άπρακτης 
παρέλευσης της ανωτέρω προθεσμίας, λογίζεται ότι η 
Ειδική Υπηρεσία έχει παράσχει σύμφωνη γνώμη. Η σύμ¬ 
φωνη γνώμη της Ειδικής Υπηρεσίας ή η κατά το προη¬ 
γούμενο εδάφιο τεκμαιρόμενη σύμφωνη γνώμη αυτής, 
αποτελεί όρο για τη χρηματοδότηση της πράξης. Σε 
περίπτωση δημόσιας σύμβασης που έχει ήδη συναφθεί 
κατά την ένταξη της σχετικής πράξης, καθώς και στις 
περιπτώσεις δημοσίων συμβάσεων που δεν εμπίπτουν 
στο πεδίο εφαρμογής των Κοινοτικών Οδηγιών περί 
δημοσίων συμβάσεων, η εξέταση της διαδικασίας ανά¬ 
θεσης διενεργείται πριν από την καταχώρηση δαπανών 
στο Ολοκληρωμένο Πληροφοριακό Σύστημα. 

(χνϊ) Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και 
η συμμόρφωση των πράξεων προς τους εθνικούς και 
κοινοτικούς κανόνες. 

Στο πλαίσιο αυτό: 

(χνϋ) Συλλέγει τις δηλώσεις δαπανών (δελτία δήλωσης 
δαπανών) που υποβάλλονται από τους δικαιούχους και 
τις καταχωρεί στο ΟΠΣ μετά από τη διενέργεια διοικη¬ 
τικής επαλήθευσης σε κάθε δήλωση δαπάνης, κατά την 
οποία επιβεβαιώνεται με τα κατάλληλα έγγραφα, ότι: 
(α) η δηλωθείσα δαπάνη είναι πραγματική, 

(β) τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 

(γ) οι δηλώσεις δαπανών από τους δικαιούχους είναι 
ακριβείς, 

(δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

(στ) Στην περίπτωση μεγάλου πλήθους δικαιολογη- 
τικών εγγράφων είναι δυνατόν να πραγματοποιούνται 
δειγματοληπτικές επαληθεύσεις βάσει μεθόδου δειγ¬ 
ματοληψίας. 

(χνϊϋ) Διενεργεί επιτόπιες επαληθεύσεις επιμέρους 
πράξεων κατά τις οποίες επαληθεύεται: ότι οι πράξεις 
όντως εκτελούνται και τα παραδιδόμενα προϊόντα ή/ 
και παρεχόμενες υπηρεσίες συμμορφώνονται προς τους 
όρους της αντίστοιχης σύμβασης ή απόφασης ένταξης, 
η φυσική πρόοδος της πράξης, η τήρηση των κοινοτικών 
κανόνων όσον αφορά τη δημοσιότητα και η ακρίβεια 
των πληροφοριών που παρέχει ο δικαιούχος όσον αφο¬ 
ρά τη φυσική και οικονομική πρόοδο της πράξης. 

(χϊχ) Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

(χχ) Τηρεί αρχεία στο ΟΠΣ για τις διοικητικές και 
επιτόπιες επαληθεύσεις που πραγματοποιούνται σύμ¬ 
φωνα με τα πρότυπα και διαδικασίες του Συστήματος 
Διαχείρισης και Ελέγχου. Εάν οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο 
και καθορίζουν τις πράξεις ή τις συναλλαγές που επι¬ 
λέγονται προς επαλήθευση. Επανεξετάζει τη μέθοδο 
δειγματοληψίας σε ετήσια βάση. 

(χχϊ) Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, 
η οποία επιβάλλεται βάσει πορίσματος επαλήθευσης 
ή πορίσματος ελέγχου καταχωρώντας τις αντίστοιχες 
λογιστικές εγγραφές στο ΟΠΣ. 

(χχϋ) Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, διαβιβάζει την απόφαση δημοσιονομικής διόρ¬ 
θωσης στο αρμόδιο διατάκτη για την έκδοση απόφα¬ 
σης ανάκτησης αχρεωστήτως καταβληθέντων ποσών 
σύμφωνα με τα οριζόμενα στην ΥΠΑΣΥΔ (ΦΕΚ 540/τ. 
Β'/27.03.08), όπως τροποποιήθηκε και ισχύει. 

(χχϊϋ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή των 
απαντήσεων του στα σχετικά πορίσματα ελέγχου στη 
Διαχειριστική Αρχή. 

(χχϊν) Συλλέγει και καταχωρεί στο ΟΠΣ τα στοιχεία 
παρακολούθησης εκτέλεσης των πράξεων (δελτία πα¬ 
ρακολούθησης φυσικού αντικειμένου) που υποβάλλουν 
οι δικαιούχοι. Με βάση τα στοιχεία αυτά εξετάζει το 
βαθμό επίτευξης των ετήσιων ποσοτικών στόχων των 
πράξεων, σύμφωνα με τις αρχικά αναληφθείσες νο¬ 
μικές δεσμεύσεις. Σε περίπτωση απόκλισης από τους 
όρους της απόφασης ένταξης ή χρονικών καθυστερή¬ 
σεων μεγαλύτερων των έξι μηνών, σε σχέση με την 
προγραμματισθείσα πρόοδο, ο Ενδιάμεσος Φορέας 
Διαχείρισης προβαίνει σε επανεξέταση της πράξης και 
στην περίπτωση αδικαιολόγητων αποκλίσεων, δύναται 
να εισηγηθεί την ανάκληση της απόφασης ένταξης της 


πράξης. Οι αποφάσεις ένταξης πράξεων που ανακαλού¬ 
νται δημοσιεύονται στην κεντρική ιστοσελίδα του ΕΣΠΑ. 

(χχν) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις για 
τη δημοσιότητα σύμφωνα με τις απαιτήσεις των άρθρων 
8 και 9 του Καν. 1828/06, τη τήρηση χωριστής λογιστι¬ 
κής μερίδας ή επαρκούς λογιστικής κωδικοποίησης και 
τη τήρηση των πολιτικών σύμφωνα με τις ισχύουσες 
διατάξεις και τις οδηγίες και κατευθύνσεις της Εθνικής 
Αρχής Συντονισμού. Προτείνει μέτρα υποστήριξης των 
δικαιούχων προκειμένου να ανταποκριθούν στις υπο¬ 
χρεώσεις τους. 

(χχνΐ) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού σύμφωνα με τους κανό¬ 
νες του Συστήματος Διαχείρισης και Ελέγχου. 

(χχνϋ) Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και 
τις επαληθεύσεις που πραγματοποιούνται σε σχέση 
με κάθε δαπάνη των πράξεων που διαχειρίζεται, για 
σκοπούς πιστοποίησης. 

(χχνϊϋ) Μεριμνά για την παρακολούθηση των εσόδων 
των έργων που παράγουν έσοδα, μετά την ολοκλήρωσή 
τους, καθώς και των έργων που δεν είναι δυνατό τα 
έσοδα να εκτιμηθούν εκ των προτέρων. 

(χχϊχ) Μεριμνά για την παροχή στοιχείων προόδου 
εκτέλεσης των πράξεων στις αρμόδιες για τη χρημα¬ 
τοδότηση δημόσιες υπηρεσίες. 

(χχχ)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τους κανόνες του Συστήματος Διαχείρισης 
και Ελέγχου. 

(χχχϊ) Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε 
δαπάνη, για σκοπούς πιστοποίησης. 

Άρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από την Ειδική Υπηρεσία Τομέα Πολιτισμού σύμφω¬ 
να με το Σύστημα Διαχείρισης και Ελέγχου του εδαφίου 
(γ) της παρ. 1 του άρθρου 2 του Ν. 3614/2007, όπως 
αυτό ισχύει, και την αρχή της χρηστής δημοσιονομικής 
διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, η Ειδική Υπηρεσία 
Τομέα Πολιτισμού αναλαμβάνει τις ακόλουθες υποχρε¬ 
ώσεις: 

1. Κοινοποιεί στη Διαχειριστική Αρχή το ετήσιο πρό¬ 
γραμμα ενεργειών για τις πράξεις που διαχειρίζεται 
καθώς και τις εξαμηνιαίες εκθέσεις προόδου και ενη¬ 
μερώνει συστηματικά το ΟΠΣ με τα στοιχεία προόδου 
εκτέλεσης του Προγράμματος. 

2. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όρ¬ 
γανα της Ελλάδας και της Ευρωπαϊκής Ένωσης και 
παρέχει σε αυτά τα αναγκαία στοιχεία για την απρό¬ 
σκοπτη διενέργεια αυτών. Αποδέχεται διοικητικές και 

επιτόπιες επιθεωρήσεις από τη Διαχειριστική Αρχή και 
παρέχει σε αυτή τα αναγκαία στοιχεία προκειμένου 
να επιβεβαιωθεί η κατά το δέοντα τρόπο άσκηση των 
καθηκόντων που του έχουν ανατεθεί. 

3. Συνεργάζεται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστή¬ 
ριξης για την εξειδίκευση εργαλείων και προτύπων που 
απαιτούνται για την άσκηση των αρμοδιοτήτων της. 

4. Διασφαλίζει - με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

5. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης, τη Διαχειριστική Αρχή και με τις απαιτήσεις 
που ορίζονται στο άρθρο 5 του Καν. 1828/2006 για τις 
κατηγορίες πράξεων που διαχειρίζεται. 

6. Στην περίπτωση που η Ειδική Υπηρεσία Τομέα Πολι¬ 
τισμού είναι και δικαιούχος στο πλαίσιο των κατηγοριών 
πράξεων που διαχειρίζεται, η υλοποίηση της πράξης θα 
γίνεται από μονάδα διαφορετική από τη μονάδα που εί¬ 
ναι αρμόδια για τη διενέργεια των επαληθεύσεων, ώστε 
να διασφαλίζεται η απαιτούμενη διάκριση καθηκόντων 
στο εσωτερικό της. 

Άρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος 

1. Η Ειδική Υπηρεσία Διαχείρισης του Επιχειρησιακού 
Προγράμματος συντονίζει και εποπτεύει την άσκηση 
των αρμοδιοτήτων της Ειδικής Υπηρεσίας Τομέα Πολι¬ 
τισμού και έχει την τελική ευθύνη έναντι της Επιτροπής 
για τη διαχείριση του συνόλου του Επιχειρησιακού Προ¬ 
γράμματος σύμφωνα με τις απαιτήσεις του Συστήματος 
Διαχείρισης και Ελέγχου και την αρχή της χρηστής 
δημοσιονομικής διαχείρισης. 

2. Ενημερώνει έγκαιρα την Ειδική Υπηρεσία Τομέα 
Πολιτισμού για το Σύστημα Διαχείρισης και Ελέγχου 
και κάθε τροποποίηση αυτού και την υποστηρίζει στην 
ορθή εφαρμογή του. 


3. Παρακολουθεί την εκτέλεση των αρμοδιοτήτων της 
Ειδικής Υπηρεσίας Τομέα Πολιτισμού σε σχέση με τις 
δράσεις που εκχωρούνται, ώστε να βεβαιώνεται ότι αυ¬ 
τές εκτελούνται σύμφωνα με το Σύστημα Διαχείρισης 
και Ελέγχου και την αρχή της χρηστής δημοσιονομικής 
διαχείρισης. Στο πλαίσιο αυτό: 

3.1. Παρέχει τη σύμφωνη γνώμη της σε κάθε πρόσκλη¬ 
ση της Ειδικής Υπηρεσίας Τομέα Πολιτισμού για την 
υποβολή προτάσεων από τους δυνητικούς δικαιούχους. 

3.2. Παρακολουθεί την ορθή και έγκαιρη ενημέρωση 
του ΟΠΣ από την Ειδική Υπηρεσία Τομέα Πολιτισμού με 
τα απαραίτητα δεδομένα υλοποίησης που απαιτούνται 
για τη χρηματοοικονομική διαχείριση, την παρακολού¬ 
θηση, τις επαληθεύσεις, την αξιολόγηση καθώς και τις 
λογιστικές εγγραφές για κάθε πράξη που διαχειρίζεται 
η Ειδική Υπηρεσία Τομέα Πολιτισμού. 

3.3. Εξετάζει τις σχετικές αναφορές του ΟΠΣ, τα ετήσια 
προγράμματα ενεργειών που υποβάλλει η Ειδική Υπηρε¬ 
σία Τομέα Πολιτισμού, και τις εξαμηνιαίες εκθέσεις προ¬ 
όδου τους και διαμορφώνει τεκμηριωμένες προτάσεις 
διορθωτικών/ και προληπτικών ενεργειών, με στόχο την 
αποτελεσματικότερη και αποδοτικότερη διαχείριση και 
υλοποίηση του επιχειρησιακού προγράμματος. 

3.4. Παρακολουθεί τα αποτελέσματα των ελέγχων και 
επιθεωρήσεων που διενεργούνται στην Ειδική Υπηρεσία 
Τομέα Πολιτισμού από την Αρχή Ελέγχου και τα λοιπά 
εθνικά και ευρωπαϊκά ελεγκτικά όργανα. 

3.5. Εγκρίνει τη τροποποίηση της προβλεπόμενης στο 
συνημμένο πίνακα κατανομής κοινοτικής συνδρομής ανά 
κωδικό θεματικής προτεραιότητας μετά από πρόταση 
της Ειδικής Υπηρεσίας Τομέα Πολιτισμού. 

3.6. Δύναται να πραγματοποιεί διοικητικές και επι¬ 
τόπιες επιθεωρήσεις στην Ειδική Υπηρεσία Τομέα Πο¬ 
λιτισμού προκειμένου να επιβεβαιωθεί η άσκηση των 
αρμοδιοτήτων που του έχουν ανατεθεί με βάση το 
εφαρμοζόμενο Σύστημα Διαχείρισης και Ελέγχου και 
την αρχή της χρηστής δημοσιονομικής διαχείρισης. 

4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην Αρχή Πιστοποίησης. 

Άρθρο 6 

Κατάργηση διατάξεων 

Από τη δημοσίευση της παρούσας καταργείται η 
υπ’ αρθ. 9.13908/οικ.6.1937/03-08-2009 (ΦΕΚ 1663/Β/13- 
8-2009) κοινή απόφαση των Υπουργών Απασχόλησης 
και Κοινωνικής Προστασίας και Πολιτισμού «Εκχώρηση 
αρμοδιοτήτων διαχείρισης για πράξεις του Επιχειρησι¬ 
ακού Προγράμματος «Ανάπτυξη Ανθρώπινου Δυναμικού» 
στην Ειδική Υπηρεσία Τομέα Πολιτισμού». 

Η ισχύς της παρούσας ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Οκτωβρίου 2013 

01 ΥΠΟΥΡΓΟΙ 


ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ 


ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 


ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ιιορφιϊ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οοΙ-γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη τηςΈνωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.θΐ·9Γ) 


Ηλεκτρονική Διεύθυνση: Ηΐΐρ://νννννν.6ΐ.9·' - β-ιτιοϊΙ: ννθ6ηΐ3δΙθΐ·.θΙ@θ1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 








































































